Црква „Св. Кирил и Методиј“ - Гевгелија

Свети Кирил и Методиј — македонска православна црква во градот Гевгелија. Црквата се наоѓа во средишниот дел на Гевгелија, сместена на јужната страна на градското шеталиште. Во црквата се наоѓаат девет икони од познатиот македонски зограф Димитар Андонов - Папрадишки. Воедно, црквата се одликува со голем и убав иконостас. Црквата е најмногу посетена за време на најголемиот христијански празник Велигден. Историја Подигната е во 1896 година, што може да се види од натписот на плочата на источниот ѕид, вѕидан над олтарната апсида од надвор. Таа е изградена на местото каде што во 1881 година бил изграден параклис. Храмот е обновен во 1946 година. Во 1983 година е подигната нова камбанарија со градски часовник. Градба Според својата архитектурна форма, таа е трикорабна градба, со рамни дрвени тавани и со покривна конструкција на две води. Црквата има голем и убав иконостас, чии икони ги работел зографот Димитриј Андонов - Папрадишки. Дверите на црквата се од постаро време и се смета дека се пренесени од старата црква Света Троица или од манастирската црква „Св. Спас” во Гевгелија, и се дело на непознат резбар (од XVIII век). Градител на црквата е Андон Китанов. Галерија Поврзано Гевгелија Гевгелиско архијерејско намесништво Втора гевгелиска парохија Наводи Надворешни врски Црква „Св. Кирил и Методиј“ - Гевгелија на Ризницата ?